Anne tänav

Anne tänav (alates 14. novembrist 1927; varasemad nimekujud Annovi tänav, Annemõisa tänav, Annenhöfsche Straße, Annenhofsche Straße, Anhofsche-Straße) on tänav Tartus Annelinnas ja Ülejõel. See algab kvartalis Heina, Pärna ja Uue tänava vahel, ristub Paju ja Papli tänavaga, kaldub Sõpruse puiesteega ristudes vasemale, ristub vasakult Lõhmuse ja Kadaka ning mõlemalt poolt mitmesuguste teeradadega, pärast Kaunase puiestee ristmikku kaldub suures kaares paremale ning lõpeb Mõisavahe tänaval. Tänava pikkus on 2,68 km.

Tartu tänavad
Annelinn